Elemente din cadrul poliţiei de pe aeroport i-au arestat pe cei doi cetăţeni români, a căror identitate nu a fost dezvăluită, a anunţat Direcţia Generală pentru Siguranţă Naţională (DGSN) într-un comunicat.

Percheziţionarea corporală a celor doi români, în vârstă de 21 şi 32 de ani, a permis confiscarea a 11,4 kilograme de haşiş, sub formă de plachete, ascunse în lenjeria de corp, potrivit Direcţiei.

Cei doi erau în tranzit pe aeroport şi se îndreptau către capitala spaniolă Madrid, potrivit aceleiaşi surse.

Ei au fost plasaţi în arest, la dispoziţia anchetei, care este supervizată de către Parchetul General marocan, potrivit DGSN, care adaugă că operaţiunea face parte din eforturile sale de luptă împotriva infracţionalităţii, în special a traficului internaţional de droguri.